CELEX: 62009CA0102
Language: et
Date: 2010-04-29 00:00:00
Title: Kohtuasi C-102/09: Euroopa Kohtu (kolmas koda) 29. aprilli 2010 . aasta otsus (Tribunale di Firenze (Itaalia) eelotsusetaotlus) — Camar Srl versus Presidente del Consiglio dei Ministri (Rahvusvahelised lepingud — Yaoundé konventsioon — Neljas AKV-EMÜ Lomé konventsioon — Standstill-klausel — Siseriiklik maks — Banaanid)

19.6.2010   
            
            
               ET
            
            
               Euroopa Liidu Teataja
            
            
               C 161/12
            
         
      Euroopa Kohtu (kolmas koda) 29. aprilli 2010. aasta otsus (Tribunale di Firenze (Itaalia) eelotsusetaotlus) — Camar Srl versus Presidente del Consiglio dei Ministri
      (Kohtuasi C-102/09) (1)
      
      (Rahvusvahelised lepingud - Yaoundé konventsioon - Neljas AKV-EMÜ Lomé konventsioon - Standstill-klausel - Siseriiklik maks - Banaanid)
      (2010/C 161/16)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale di Firenze (Itaalia)
      
         Põhikohtuasja pooled
      
      
         Hageja: Camar Srl
      
         Kostja: Presidente del Consiglio dei Ministri
      
         Kohtuasja ese
      
      Eelotsusetaotlus — Tribunale di Firenze — Ühine turukorraldus — Banaanid — Esimese Yaoundé konventsiooni artikli 14 ja AKV-EMÜ Lomé konventsiooniga reguleeritud impordikorra ühtesobivus siseriiklike õigusnormidega, millega kehtestatakse tarbimismaks Somaaliast pärit banaanidele
      
         Resolutsioon
      
      
                  1.
               
               
                  Euroopa Majandusühenduse ja selle ühendusega assotsieerunud Aafrika ning Madagaskari riikide vahelise assotsiatsioonikonventsiooni, mis on allkirjastatud 20. juulil 1963 Yaoundé’s, artikliga 14 ei ole vastuolus selline Somaaliast pärit banaanide impordi maksustamine, nagu on ette nähtud 9. oktoobri 1964. aasta seadusega nr 986/1964.
               
            
                  2.
               
               
                  Siseriiklik kohus ei pea uurima konkreetset mõju, mida avaldavad niisuguse Somaaliast pärit banaanide impordi suhtes kehtiva maksu — nagu on ette nähtud põhikohtuasjas kõne all olevates õigusnormides — suurendamised võrreldes enne 1976. aasta 1. aprilli valitsenud olukorraga, et hinnata, kas need suurendamised on kooskõlas 15. detsembril 1989 Lomé’s allkirjastatud neljandale AKV-EMÜ konventsioonile lisatud protokolli nr 5 (banaanide kohta) artiklis 1 sätestatud standstill-klausliga. Sellised maksu suurendamised, mis piirduvad selle korrigeerimisega tulenevalt inflatsioonist, ei ole siiski mainitud klausliga vastuolus.
               
            
         (1)  ELT C 129, 6.6.2009.